**ZÁPISNICA**

**Zo mimoriadného zasadnutia Obecného zastupiteľstva obce Oľdza, konaného dňa**

**18. októbra 2017 o 18,00 hod. v kancelárii OcÚ Oľdza.**

Prítomní : Ing. Mészáros Tibor

 Kurák František

 Ing. Mózes Ferenc

 Nagy Ľudovít

 Vargaová Erika

Neprítomný : Klúcsik Caba

Hostia : podľa prezenčnej listiny

 **PROGRAM :**

1. Zahájenie
2. Prerokovanie na schválenie VZN č. 1/2017
3. Organizačné zabezpečenie večere dôchodcov 2017

4. O verejných priestranstvách obytnej zóny

5. Rôzne

6. Záver

ROKOVANIE :

Mimoriadne zasadnutie sa konalo pre potrebu prerokovania a schválenia VZN č. 1/2017 o chove a držaní hospodárskych zvierat na území obce Oľdza.

 Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní chýbal iba jeden poslanec OZ - rokovanie bolo uznášania schopné.

 **Uznesenie č. 82/2017**

 **Obecné zastupiteľstvo Oľdza**

 Schvaľuje program dnešného rokovania OZ tak ako bol

 navrhnutý starostom obce.

Za overovateľov zápisnice boli stanovení títo poslanci :

 1. Kurák František 2. Nagy Ľudovít

**2. Prerokovanie a schválenie návrhu VZN č. 1/2017**

Návrh VZN č. 1/2017 o chove a držaní zvierat na území obce Oľdza bol na základe uzn. č. 80/2017 vyvesený na úradnú tabuľu obce dňa 13.9.2017 na dobu 15 dní na pripomienkovanie občanmi podľa zákona o obecnom zriadení. Zvesený bol až 5.októbra 2017. Za toto obdobie bola vznesená proti tomuto VZN jedna pripomienka zo strany občanov a to v tom zmysle, že niektoré pasáže VZN nie sú v súlade so zákonom. Oponentmi predložené dokumenty zdokumentovali rokovania obce Bernolákovo s prokuratúrou a Ústavným súdom v roku 2000 pri vzniku obdobného VZN v obci Bernolákovo.

Pretože ostatný obyvatelia zrejme so znením tohto VZN súhlasili - nebola z ich strany vznesená žiadna pripomienka OZ toto VZN schválilo (zo štyroch prítomných poslancov 3 za a jeden poslanec sa zdržal hlasovania).

 **Uznesenie č. 83/2017**

 **Obecné zastupiteľstvo Oľdza**

 **a/** Schvaľuje všeobecne záväzne nariadenie obce Oľdza č. 1/2017 o

 chove a držaní zvierat na území obce .

 **b/** Doporučuje chválené VZN vyvesiť na úradnú tabuľu obce

 a tiež umiestniť na WEB stránke obce na dobu 15 dní.

 VZN nadobudne právoplatnosť zvesením z úradnej tabule po

 uplynutí 15 dennej lehoty.

**3.** Organizačné zabezpečenie večere dôchodcov 2017

Starosta obce informoval prítomných, že je zabezpečené konanie večere dôchodcov na

10.11.2017 (piatok). Je zabezpečená večera, hudba a tiež kultúrny program.

 **Uznesenie č. 84/2017**

 **Obecné zastupiteľstvo Oľdza**

 Schvaľuje konanie večere dôchodcov dňa 10.11.2017 podľa informácie

 Starostu obce. Dôchodcovia ako doteraz obdržia 20.- Eurový finančný dar.

 Celá akcia bude hradená z rozpočtu obce.

**4.** O verejných priestranstvách obytnej zóny

 Starosta obce informoval prítomných o uskutočnení vkladu kúpnej zmluvy na Okresnom úrade odbore katastrálnom Dunajská Streda, ktorou prechádzajú verejné priestranstvá obytnej zóny Oľdza východ do vlastníctva obce.

V ďalšej debate sa prítomní za aktívnej účasti hostí snažili organizačno-technicky zabezpečiť starostlivosť o verejné priestranstvá zóny, najmä však o detské ihrisko ktoré vkladom kúpnej zmluvy taktiež prešlo do vlastníctva obce.

Starosta obce zdôraznil, že o obe detské ihriská bude zo strany obce rovnako starané a ,že prenájom detského ihriska občianskemu združeniu je pre obec nepriechodným riešením a obec na takéto riešenie nepristúpi. Ide o dve rovnocenné ihriská určené pre všetkých obyvateľov obce – pre verejnosť.

 **Uznesenie č. 85/2017**

 **Obecné zastupiteľstvo Oľdza**

 Berie na vedomie prevzatie verejných priestranstiev obytnej zóny

 do vlastníctva obce vrátane detského ihriska a doporučuje starostovi obce

 zabezpečiť starostlivosť o toto ihrisko obdobne ako je starané o ihrisko

 umiestnené v obci.

**5. Rôzne**

V tomto bode starosta informoval prítomných o žiadosti spoločnosti DSC a.s. o možnostiach

zabezpečenia zmien a doplnkov ÚPN obce Oľdza smerujúcich k rozšíreniu priemyselnej zóny

na Mierovskej ceste okolo továrne na betónové tvárnice. Podrobne sa zastupiteľstvo s týmto

bodom bude zaoberať na svojom najbližšom riadnom zasadnutí.

**6. Záver**

 Záverom starosta obce poďakoval prítomným za aktívnu účasť a rokovanie OZ ukončil

 Oľdza 18. októbra 2017 Ing. Tibor Mészáros

 starosta obce